text: Esbjerg videre i Champions League 
  20 november 2016 kl. 15.34
  Team Esbjerg og IK Sävehof mødte i dag hindanden i den sidste kamp i gruppespillet til Champions League, Esbjerg vandt 29-18 og går dermed videre i Champions League.
  Team Esbjerg vandt med 11 mål over IK Sävehof, og dermed går Esbjerg videre i Champions League. Selvom IK Sävehof satte kampens første mål ind, så var det det eneste tidspunkt, svenskerne var foran i kampen. Herefter lavede Esbjerg nemlig to scoringer, og resten af kampen var Team Esbjerg foran.
  Dagens sejr var vigtig for Esbjerg, for havde de tabt kampen, var de ikke kommet med i Champions League hovedrunde og været blandt de 12 bedste klubhold i Europa. Men med dagens sejr ligger Esbjerg nummer to i deres gruppe med seks point og er videre.
  Sidste gang de to hold mødtes var i Sverige, og her vandt Esbjerg med cifrene 25-20.
  
  
  
  